Tisztelt Szülők!

Az általános iskolai beiratkozás 2026. április 23-án, csütörtökön és 24-én, pénteken lesz 8-19 óráig.

 A beiratkozás lehetséges módjai:
A törvényes képviselő kétféle módon jelentkeztetheti gyermekét az általános iskola első évfolyamára történő beiratkozásra a 2026/2027. tanévre vonatkozóan:
1. Csak papír alapon történő beiratkozás:
A szülő a korábbi évek gyakorlatának megfelelően személyesen megjelenik az iskolában, és ott a bevitt, beiratkozáshoz szükséges dokumentumok alapján az intézmény rögzíti a gyermekek adatait.
2. Elektronikus jelentkezés: 
A https://eugyintezes.e-kreta.hu/kezdolap; felületen keresztül. - regisztráció után- indíthatja a szülő a beiratkozási folyamatot. Az e-Ügyintézés felületén ki lehet tölteni a gyermeknek a beiratkozáshoz szükséges adatait a rendszer által felkínált űrlapon. Ezekhez az adatokhoz a felvitel után az iskola is hozzáfér, így a beiratkozás napján már nem lesz szükség ezek felvitelére. 

A beiratkozás napján – függetlenül attól, hogy a két jelentkezési mód közül melyiket választja – a szülőnek meg kell jelennie személyesen az iskolában, ahol a beiratkozáshoz szükséges dokumentumokat, illetve a nyilatkozatok eredeti példányát be kell mutatnia.
A beiratkozáshoz szükséges nyilatkozatokat kitöltve kell hozni a beiratkozáshoz. 
A beiratkozáshoz szükséges dokumentumok:
· A gyermek nevére kiállított személyi azonosító.
· A gyermek nevére kiállított lakcímet igazoló hatósági igazolvány.
· A gyermek TAJ kártyája, adóazonosító száma, születési anyakönyvi kivonata.
· Sajátos nevelési igény, hátrányos vagy egyéb különleges helyzetet tanúsító igazolás
· szakértői bizottság szakértői véleménye, SNI, BTNM
· Nyilatkozat az életvitelszerű lakcímről: (2. számú melléklet)
· Nyilatkozat a közös szülői felügyeleti jog gyakorlására vonatkozóan (3. számú melléklet) 
· NEK adatlap diákigazolvány igényléshez (kormányablaknál kell intézni a beiratkozás előtt)
· Nyilatkozat etika vagy hit és erkölcstan oktatáshoz. (4. számú melléklet)
· Akinek van határozata rendszeres gyermekvédelmi kedvezményről, hátrányos helyzetről, halmozottan hátrányos helyzetről jegyzői határozat
· Adatfelvételi lap –általános iskolai beiratkozáshoz.
· Jelentkezési lap-Szándéknyilatkozat (csak akkor kell tölteni ha a lakcímkártyán nem Jakabszállási lakcím van.
· Tartós betegség- igazolás, ha tartósan beteg a gyermek
· Nyilatkozat iskolai étkezés igénybevételéhez 
· Nyilatkozat ingyenes vagy kedvezményes intézményi étkezés igénybevételéhez 

Tájékoztatás hit- és erkölcstan vagy etikaoktatásról:
Minden tanulónak kötelező részt vennie etika vagy hit- és erkölcstanoktatásban.
Iskolánkban római katolikus hittan, görögkatolikus hittan, református hittan, és etika oktatás folyik. Ezek közül kötelező valamelyiket választani és a nyilatkozaton egyértelműen fel kell tüntetni.
Tanuló balesetbiztosítás a beiratkozáskor köthető.
A kitöltendő dokumentumok és az elektronikus jelentkezés tájékoztatója az iskola honlapján is megtalálhatóak. https://www.jakabisuli.hu/ Papír alapú nyomtatványok az óvodában átvehetők.
Kérdés esetén a 0676382056-os telefonszámon kérhető tájékoztatás.
